OpenLLM-France/wikimedia huggingface dataset:
# Ledicia Costas

Ledicia Costas Álvarez (Vigo, Galizia, 1979ko irailaren 19) idazle galiziarra da. 2014an Haur Literaturako Merlin Saria jaso zuen Escarlatina a cociñeira defunta liburuarekin eta 2015ean Espainiako Haur eta Gazte Literaturaren Sari Nazionala eskuratu zuen liburu berarekin. Urte hartan, Lazarillo Literatur Sorkuntza Saria ere irabazi zuen Jules Verne e a vida secreta das Femmes Plante lanarekin.

## Bizitza

Oso gazte zela hasi zen literaturan, bere lehen nobelak nerabezaroan idatzi baitzituen. Zinemagintzako eta ikus-entzunezko gidoilari lanetan ibili da. Hainbat dokumentaletan hartu du parte eta A miña vida é unha caixa de zapatos film laburra zuzentzeaz gain, bertako protagonista ere bada. Zeregin horiek hainbat errezitaldirekin, literatur sorkuntzarekin eta abokatutza lanekin uztartzen ditu. Galiziako Haur eta Gazte Literaturako Criaturas aldizkari digitalaren koordinatzaileetako bat da.

## Sariak

* Concello de Marín poesia saria. (2005)
* Ohorezko aipamena GZ Crea sarian, Aparición de triste lanagatik. (2006)
* Vigoko Unibertsitateko poesia lehiaketako lehen saria. (2007)
* Vigoko Unibertsitateko ipuin lehiaketako lehen saria. (2010)
* Modesto R. Figueiredo Sariko Accesita, Frío azul lanagatik (2011).
* Galiziako Editoreen Elkartearen Ánxel Casal Saria 2012ko Haur eta Gazte Literaturako libururik onenari, O corazón de Xúpiter lanagatik. (2012)
* Miguel González Garcés Sariko Accesita, Satén lanagatik. (2012)
* AELG Saria Haur eta Gazte Literaturako lanik onenari, O corazón de Xúpiter lanagatik.
* Martín Sarmiento Saria (DBHko 1. eta 2. mailakoa), Mortos de ningures lanagatik, Pere Tobaruelarekin batera. (2013)
* Haur Literaturako XXIX Merlín Saria, Escarlatina. A cociñeira defunta lanagatik. (2014)
* Fervenzas Literarias Saria Haur Literaturako libururik onenari, Escarlatina. A cociñeira defunta lanagatik. (2014)
* Premio Xosé Neira Vilas da Asociación Galega de Editores ao mellor libro infantil e xuvenil de 2014, por Escarlatina, A cociñeira defunta.
* Espainiako Haur eta Gazte Literaturaren Sari Nazionala, Escarlatina, a cociñeira defunta lanagatik. (2015)
* Lazarillo Literatur Sorkuntza Saria, Jules Verne e a vida secreta das Femmes Plante lanagatik. (2015)
* Fervenzas Literarias saria urteko egileari. (2015)

## Lanak
### Haur eta Gazte Literatura

* Unha estrela no vento. (2000)
* O corazón de Xúpiter. (2012)
* Xardín de inverno. (2012)
* Recinto Gris. (2014)
* Escarlatina, A cociñeira defunta. (2014)
* Inmundicia e Roñoso. (2015)
* Esmeraldina, a pequena defunta. (2016)

### Narratiba

* Un animal chamado néboa. (2015).

## Erreferentziak

* ↑ Asociación de escritoras/escritores en lingua galega. (Noiz kontsultatua: 2016-04-14).
* ↑ «www.criaturas.gal» Criaturas (Noiz kontsultatua: 2016-04-14).
* Datuak: Q20533706
* Multimedia: Ledicia Costas / Q20533706
# Lednagullin

Lednagullin, Eskoziako Highland eskualdeko kostaldeko udalerri bat da, Sutherland barrutian.

## Kanpo estekak

* Datuak: Q2003606
# Lednica (Púchoveko barrutia)

Lednica Eslovakiako udalerri bat da, Púchoveko barrutian kokatuta. 22,65 km²ko azalera du eta 951 biztanle 2017ko datuen arabera.

## Historia

Idatzizko lehen aipamena 1259. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q957896
* Multimedia: Lednica / Q957896
# Ledigos

Ledigos Palentziako udalerria da.
2008ko urtarrilaren 1eko erroldaren arabera 80 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q956367
* Multimedia: Ledigos / Q956367
# Leding

Eskandinaviar mitologian, Leding, jainkoek Fenrir otsoa lotzeko erabili zuten lehen katea izan zen. Haurtzaroan, Fenrir asko elikatua izan zen eta, horregatik, jainkoek ere beldur zioten, helduaroan hartu zuen tamaina zela eta. Honegatik, eta inori minik eman ez ziezaion, kateatzea erabaki zuten.
Fenrirrek, bere burua kateatzea onartu zuen, bere indarra zenbaterainokoa zen jakiteko, jainkoak, otsoa, katea apurtzeko gai ez zela izango erabat konbentzituta baitzeuden. Baina, jainkoen atsekaberako, tirakadatxo soil batekin, Fenrirrek, jainkoek jarri zioten katea apurtu zuen. Horregatik, jainkoek, beste kate bat, gogorragoa, sortzea erabaki zuten.

## Erreferentziak

* Snorri Sturluson. Itzultzailea: Arthur Gilchrist Brodeur (1916) Gylfaggining, 34. atala. Edda poetikoa

## Kanpo estekak

* Datuak: Q9021158
# Lepidocampinae

Lepidocampinae Rhabdura subordenako Diplura ordenako eta Entognatha klaseko subfamilia bat da. Campodeidae osatzen duten bost azpifamilietako bat da.

## Generoak

* Lepidocampa
* Sinocampa
* Datuak: Q12262207
* Espezieak: Lepidocampinae
# Lepidocampa

Lepidocampa Rhabdura subordenako Diplura ordenako eta Entognatha klaseko genero bat da. Campodeidae osatzen duten Lepidocampinae azpifamilian sailkatzen da.

## Ikus, gainera

* Diplura
* Datuak: Q18521329
* Espezieak: Lepidocampa
# Leizen

Leizen Alemaniako udalerri bat da, Mecklenburg-Aurrepomerania estatuan. Azken zentsuaren arabera 466 biztanle zituen, 27,64 kilometro koadroko azaleran..

## Kanpo estekak

* Datuak: Q20249
* Multimedia: Leizen / Q20249
# Lejos del mar

Lejos del mar 2015. urtean Imanol Uribek eginiko filma da.
2015eko Donostiako Zinemaldian estreinatu zuten, Sail Ofizialean baina lehiaketarik kanpo.

## Sinopsia

Oharra: Atal honek istorio osoa edo amaiera argitzen du.
Kartzelan 22 urte igaro ostean, Parot doktrinaren ondorioz aske geratzen da Santiago Argote Bengoa (Eduard Fernández) etakide ohia, eta Sotoko kartzelan ezagututako Emilioren etxera, Almeriara, joango da bizitzera. Behin han, 28 urte lehenago hil zuen militarraren alabarekin (Elena Anaya) egingo du topo. Eta maitemindu egingo dira.

## Pertsonaiak

* Elena Anaya: Marina
* Olivia Delcán
* Eduard Fernández: Santi
* José Luis García Pérez
* Nacho Mateo
* Ignacio Mateos
* Verónica Moral: Asun
* Juan Motilla
* Teresa Arbolí
* Martxelo Rubio
* Adrián Hernández
* Camino Texeira
* Susi Sánchez
* Maica Barroso
* Manuel Tallafé
* Eva Almaya

## Erreferentziak

* ↑ «Imanol Uribe cierra su trilogía sobre el terrorismo con 'Lejos del mar'» El Correo 201509/24.
* ↑ Donostiako Zinemaldia. Lejos del mar. .
* ↑ Susaeta, Igor; Lizarralde, Mikel. (2015-09-24). «Uriberen filmak ez du ikuslea asebete» Berria.

## Kanpo estekak

* Webgunea imdb.com
* Datuak: Q21009911
# Leizeen Liburua

Leizeen Liburua, Egiptoko Inperio Berriko Liburuetatik, berantiarrena da, eta bere izena, Duata (beste mundua), leizeetan banatuta dagoelako hartzen du. Literarioena ere bada, testua, irudiei nagusitzen zaielarik.
Hildakoak, bere ibilbidean, leize batzuk zeharkatzen ditu, eta jaso ditzakeen sariak zein jasan ditzakeen zigorrak aipatzen dira: egiptoarrek utzi diguten infernuaren deskribapenik hoberena du.
Amduateko Liburuak, hildakoak jarraitu beharreko bidea deskribatzen duen bitartean eta Hilen Liburuak, beste mundurako bidaia ondo amaitzeko sorginkeria ugari irakasten duen bitartean, honek, bere lurreko bizian, hil ondoren zorrotz zigortuak izango diren ekintzak egitea eragozteko informazioa ematen du. Bertsio oso bat, Seti I.aren zenotafioan dago, eta beste bat Ramses VI.aren hilobian, KV9.

## Deskribapena

Ahari burudun eguzki jainkoaren bi margok, bi zatitan banatzen dute, zati hauetako bakoitza, aldi berean, beste hirutan banatuta dagoelarik, sei banaketa, beraz, testua irudiekin konbinatuz, beste liburuak (Amduateko Liburua eta Ateen Liburua). Zerraldoak irudikatzen dituzten obalo batzuk daude, eta, beheko erregistroan, Eguzki Jainkoaren etsaiak, buruz behera irudikatuak daude, gorriz eta beltzez, eskuak bizkarrean lotuta dituztela. Prozesioa, jainkoaren leizeetako bidearen paraleloan aurrerantz doa, bosgarren banaketan, kaldaretan erretzen diren arte, Eguzkia Duatetik jaiotzen ari den bitartean.

## Beste liburuekiko dituen ezberdintasunak

* Bidaia ez du hamabi ordutan banatzen.
* Eguzki txalupa, soilik amaieran agertzen da.

## Leizeen Liburuarekin apaindutako hilobiak

Egiptoko XIX. dinastia
* Seti I.a, KV17, bertsio osoa
* Merenptah, KV8, 6. banaketa
Egiptoko XX. dinastia
* Ramses IV.a, KV2, 1. eta bigarren banaketak
* Ramses VI.a, KV9, bertsio osoa
* Ramses VII.a, KV1, 1. banaketa, 1. eskena
* Ramses IX.a, KV6, ez da osoa
Egiptoko aro berantiarra
* Pedamenopeten hilobia. Bertsio osoa.

## Kanpo estekak

* Datuak: Q853296
* Multimedia: Book of Caverns / Q853296
# Leizparze

Leizparze Baigorriko auzo bat da, Euskal Herriko Nafarroa Beherea lurraldean kokatuta, Baigorri-Ortzaize eskualdean. Antzina, herri propioa izan zen, Baigorriko ibarrekoa, baina Baigorri udalerrian sartu zuten sortu ondoren, Anhauze edo Irulegi ez bezala.
Bertako biztanleak leizpaztarrak dira.

## Izena

Leizparze toponimoak 1264an eta 1350ean aipatu zuten eta itxura hauek izan ditu: Leizparz (1513, Iruñeko paperak) eta Leïspars (1863, Raymondek aipatua).
Beste bertsioak Leizpartz eta Leizpartze daude.
Jean-Baptiste Orpustanek dio Leizparze toponimoa leiz ("leizea") eta parze ("parta"), hau da, "lokaztutako leizea", hitzek osatzen dutela, Leizparzeko errekaren jaioterriari dagokionez.

## Geografia

Herria Baigorriko ibarran dago, Urepeleko Errobik zeharkatzen duena, 147 metroko altueran.

### Etxeak eta auzuneak

* Leizparze
* Bortzirieta
* Kortaldeta

## Garraioa

Euskal Hirigune Elkargoaren esku dagoko Car Express hiriarteko autobus sareak zerbitzatzen du herria. Guztira, bi lineek eskaintzen du zerbitzua.
iea  10. linea (Txik Txak)BAIGORRIPilotalekua 16  • Joan Pujo kolejioaIrulegiSarreraAzkarateGarataineUharte GaraziHerriaDONIBANE GARAZIDonibane Garaziko geltokia 54  • GalanaeneDonazaharrePlazaLakarraHerriko EtxeaAinhize-MonjolosePurguaLarzabale-Arroze-ZibitzePurguaIzura-AzmeJeantineaArhantsusiHarambeltzUhartehiriHerriko EtxeaBehaskane-LaphizketaOiantoaDONAPALEUOspitalea 11 55  BUS   809   • Eliza 11 55  BUS   809  iea  16. linea (Txik Txak)UrepelePlazaAldudePierre Oteiza • Erreka Gorri • Auto-parketatze guneaBankaPiszikultura • OlhaberriBAIGORRIGaineko Karrika • Pilotalekua 10  • Donostei kolejioaArrosaZubia • Ortzaize–Arrosa geltokia 54 :

## Oharrak

* ↑ /le.iʒpaʁ̞ʒe/ ahoskatua (laguntza)

## Erreferentziak

* ↑ «Baigorri - Lekuak - EODA» www.euskaltzaindia.eus (Noiz kontsultatua: 2021-05-17).
* ↑ Orpustan, Jean-Baptiste. (2006). Nouvelle toponymie basque : noms des pays, vallées, communes et hameaux historiques de Labourd, Basse-Navarre et Soule. (Éd. entièrement rev. et corr. argitaraldia) Presses universitaires de Bordeaux ISBN 2-86781-396-4. PMC 72757865. (Noiz kontsultatua: 2021-05-17).
* ↑ (Frantsesez) «Ipar Euskal Herriko TXIK TXAK sarea: garraio publikoaren gorakada handia hilabetean.» France Bleu 2019-10-21 (Noiz kontsultatua: 2021-04-22).

## Ikus, gainera

* Baigorri
* Baigorri-Ortzaize
* Nafarroa Beherea

## Kanpo estekak

* Datuak: Q107207701
# Lejre

Lejre Danimarkako Seelandia eskualdeko udalerria da. 2007. banaketa administrabo berria egiterakoan Bramsnæs eta Hvalsø herriekin batuta gelditu zen Lejre udalerri berria osatuz. Udaletxea Kirke Hvalsø herrian dago. Erabat nekazal eremua da.

## Historia

Norvegiera zaharrean Hleiðra izena izan zuen. XII. mendeko Chronicon Lethrense liburuan idatzia dagoenez, bikingoen Burdin Aroko Lejreko erresumaren hiriburua izan zen, II mendearen inguruan. Skjöldung dinastiako erregeek agintzen zuten gerora ertaroko Danimarka sortuko zuen dinastia berak. Beowulf poema epikoan aipatzen den Heorot herria izan daitekeela pentsatzen da.

## Herriak

Udalerriko herri nagusiak hauek dira:
* Kirke Hvalsø: 3.929 biztanle
* Lejre: 2.330 biztanle
* Osted: 2.086 biztanle
* Kirke Hyllinge: 1.973 biztanle

## Ondasun nabarmenak

* Ledreborg jauregia: 1745. urtean Lauritz de Thurah arkitektu daniarrak diseinaturiko jauregi barrokoa.
* Lejreko Zentru Esperimentala (danieraz Sagnlandet Lejre): 1964. urtean eraikitako aire libreko museoa da. Bertan Burdin Aroko herrixka bat (II mendea), bikingoen garaiko herria (900. urtea) eta Harri Aroko (5000. urtea k.a.) asentametua daude ikusgai besteak beste.

## Kanpo estekak

* (Danieraz) Udalerriaren web orria
* Datuak: Q505369
* Multimedia: Lejre Kommune / Q505369
# Lejamani

Lejamani Hondurasko Comayagua departamenduko udalerri bat da. 22 km²ko azalera du eta 2013ko datuen arabera 5632 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2148930
# Lejeune (Quebec)

Lejeune Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Témiscouata konderriko eskualde udalerria da.. 2011ko zentsoaren arabera 286 biztanle zituen 270.74 kilometro koadroko azaleran.

## Kanpo estekak

* Datuak: Q3229242
* Multimedia: Lejeune, Quebec / Q3229242
# Lek Yuen zubia

Lek Yuen zubia (txinera tradizionalez: 瀝源橋; txinera sinplifikatuz: 沥源桥), Txinako Herri Errepublikako Hong Kong administrazio bereziko eskualdean dagoen oinezkoentzako zubia da.

## Ezaugarriak

Lurralde Berrietako Sha Tin Herri Berrian dagoen oinezkoentzako zubia da.
Zubia Shing Mun ibaiaren ubidearen gainetik igarotzen da.

## Ikus, gainera

* Txinako zubien zerrenda

## Kanpo estekak

* (Txineraz) Zubiaren argazkia.
* Datuak: Q6520551
* Multimedia: Lek Yuen Bridge / Q6520551
# Leucoagaricus littoralis

Leucoagaricus littoralis Agaricaceae familiako onddo espezie bat da. Interes gastronomikorik gabea. Autore batzuen ustez, Leucoagaricus littoralis Leucoagaricus sublittoralis espeziaren aldaera bat da.
Sinonimoa: Lepiota littoralis.

## Deskribapena

Kapela: 6 eta 10 cm bitarteko diametrokoa, hasieran globo itxurakoa, gero zabaldu egiten da, zetadun-fibrilosoa. Okre-arrosa-lehoi kolorekoa, ertza urratua eta oso gutxitan amaraun itxurako bolba baten hondarrez estalia (armiarma-sarea)
Orriak: Zurixkak. Atzeko muturretik, puntu bakar batetik edo zati oso labur batetik ukitzen dute oina, lepoko antzeko bat sortuz.
Hanka: Zilindrikoa, betea eta erraboilduna. Eraztun handi samarra du, askea, iraunkorra eta mintzezkoa.
Haragia: Zurixka, kolorez aldatzen ez dena, zapore atseginekoa.
Etimologia: Leucoagaricus terminoa grekotik dator, zuria, argia, esan nahi duen "leukós" hitzetik eta "agaricus" hitzetik. Perretxiko zuri bat.

## Jangarritasuna

Interes gastronomikorik gabea

### Nahasketa arriskua

Espezie hau erraz ezagutzen da bere habitatagatik: duna areatsuak. Kapelaren ertz urratuak Lepiota excoriata perretxikoa gogorarazten du.

## Sasoia eta lekua

Udazkenean, itsas kostaldeko leku hareatsuetan.

### Banaketa eremua

Mexiko, Ameriketako Estatu Batuak, Europa, Turkia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 355 or. ISBN 84-404-0530-8..

## Kanpo estekak

* Datuak: Q81155380
# Leucoagaricus americanus

Leucoagaricus americanus Agaricaceae familiako onddo espezie bat da. Jangarria.
Sinonimoa: Leucocoprinus bresadolae.

## Deskribapena

Kapela: 6 eta 12 (15) cm bitarteko diametrokoa, ganbila, hemisferikoa, batzuetan kaskoaren forma hartzen du, marroi zurbil grisaxka kolorekoa, zahartzean arre-gorrixka kolorekoa bihurtzen da, distira gabe eta pitzatua. Ertz fina izaten du eta eremu batzuetan puskatua.
Orriak: Finak, estu, libreak, zuriak, igurtziz gero arre-gorrixkak.
Orri libreak: Oinera hurbiltzen diren orriak, baina ukitzen ez diotenak.
Hanka: Gaztetan, askotan mozkotea, 5 cm baino gehiagoko diametroarekin, beste batzuetan, luzanga eta zertxobait loditua beheko herenean. Ukitzean zurixkatik arre-ardo kolorera pasatzen da. Kapelaren ertzean itsatsita gera daitekeen errezel fin bat izaten du.
Haragia: Mehea eta kotoi itxurakoa erdian. Zuria, ebakitzean krema argi kolore batera pasatzen da, eremu arre-gorrixkekin eta arre-beltzaxkekin. Zapore gozoa, Calocybe gambosa gogorarazten duen usaina du, baina zerbait desberdina eta ez hain atsegina. Amoniakoarekin kolore berdea hartzen du.
Etimologia: Bresadolae epitetoa, Bresadolaren omenez da.

## Jangarritasuna

Jan daitekeen espeziea, eta seguruenik kalitate onekoa.

### Nahasketa arriskua

Ale gazteek, usaina, forma eta kolorea direla eta, Calocybe gambosa gogorarazten dute, baina tamaina eta esporak desberdinak dira, baita lehen deskribatutako erreakzio kimikoa ere.

## Sasoia eta lekua

Maiatzean. Parkeetan, lorategietan eta ongarri organikoa duten larreetan, sasi artean eta koniferoen basoetan. Urria.

### Banaketa eremua

Kanada, Ameriketako Estatu Batuak, Mexiko, Kuba, Puerto Rico, Birjina Uharte Estatubatuarrak, Boli Kosta, Benin, Europa, Errusia, Brasil, Iran, India, Taiwan, Txina, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 359 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 39 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Leucoagaricus americanus: GBIF—the Global Biodiversity Information Facility.

## Kanpo estekak

* Datuak: Q4042816
* Multimedia: Leucoagaricus americanus / Q4042816
* Espezieak: Leucoagaricus americanus
# Leucoagaricus bresadolae

Leucoagaricus bresadolae Agaricaceae familiako onddo espezie bat da. Batzuek jangarritzat jotzen dute, baina ez da gomendagarria, toxikazio gastrointestinala eragiteko arriskua baitauka.
Sinonimoak: Lepiota haematosperma, Leucoagaricus haematosperma, Leucoagaricus americanus, Lepiota bresadolae, Lepiota badhmii.

## Deskribapena

Forma, kolore eta testura ezberdinak izan dezake, baina ezaugarri komuna oinaren goiko aldean duen mintzezko eraztuna da, kanpotik arre kolorekoa eta barrutik zuria.
Kapela: 12 (20) cm arteko diametrokoa, hasieran hemisferikoa edo kono zapalaren formakoa eta ondoren laua, titi arrexka handi batekin. Karpoforo heterogeneoa, oinetik bereizteko modukoa. Kapelaren azala lehorra eta leuna, arre argi kolorekoa, ezkata zentrokideetan pitzatu egiten da haztean (ertzerantz tarte handiagoarekin).
Orriak: Libreak, sabeldunak, zuri-krema kolorekoak gaztetan, gero horixkak laranja kolorekoak edo marroi-more kolorekoak zahartzean.
Orri libreak: Oinera hurbiltzen diren orriak, baina ukitzen ez diotenak.
Hanka: Garaia, 10 eta 15 cm bitartekoa, bihurria edo kurbatua, gainazal fibrilosoa, sustrai antzeko bat du, kapelaren kolorekoa (zuritik arre ilunera). Eraztunarekin.
Haragia: Zuria, ebakitzean arre kolorekoa edo marroi-more kolorekoa bihurtzen da. Usaina ez du desatsegina eta zaporea garratz samarra. Espora-jalkina zuri-krema kolorekoa.
Etimologia: Leucoagaricus terminoa grekotik dator, zuria, argia, esan nahi duen "leukós" hitzetik eta "agaricus" hitzetik. Perretxiko zuri bat.

## Jangarritasuna

Jangarria, baina arriskutsua.

### Nahasketa arriskua

Leucoagaricus badhamii delakoarekin nahas daiteke, honek marruskadurarekin gorri distiratsu kolorea hartzen du lehenik eta 1-2 minuturen ondoren marroia. Desberdintasun mikroskopikoak ere baditu Macrolepiota rhacodes edo Chlorophyllum rhacodes espezieak bezala.

## Sasoia eta lekua

Udazkenean. Espezie urria da, baina agertzen denean oso nabarmena. Larre belartsuetan, ongarritutako eta ureztatutako baso soilguneetan eta zelaietan. Zerrauts piloetan ere bai, zerrategietan, zabortegietan edo sasietan.

### Banaketa eremua

Ameriketako Estatu Batuak, Europa, India, Taiwan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 288 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Leucoagaricus bresadolae: GBIF—the Global Biodiversity Information Facility.

## Kanpo estekak

* Datuak: Q12954064
# Leucobrotula adipata

Leucobrotula adipata Leucobrotula generoko animalia da. Arrainen barruko Parabrotulidae familian sailkatzen da. Bere generoan monotipiko edo espezie bakarra da.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Leucobrotula adipata», FishBase webgunean. Bertsioaren data: 2006(e)ko apirila.

## Ikus, gainera

* Leucobrotula
* Parabrotulidae

## Kanpo estekak

* FishBase.org
* Datuak: Q2348875